St. Joseph Cathedral i Wheeling
Basilica of the Co-Cathedral of the Sacred Heart i Charleston
Bispedømmmet Wheeling-Charleston i Vest-Virginia
**Michael Joseph Bransfield** (født 8. september 1943 i Philadelphia i Pennsylvania i USA) er en amerikansk geistlig og katolsk emeritert biskop emeritus av Wheeling-Charleston i Vest-Virginia. En kirkelig undersøkelse utført av erkebiskop William Edward Lori og fem lekeksperter fant sted etter hans pensjonering for å undersøke anklager om seksuell trakassering av voksne og økonomisk mislighold, rettet mot biskopen. Rapporten fant at anklagene om seksuell trakassering var troverdige og beskrev hans ekstravagante utgifter.

Liv og virke
------------

### Bakgrunn

Bransfield studerte blant annet ved Philadelphias St. Charles Borromeo Seminary.

### Prest

Den 15. mai 1971 ble Michael Joseph Bransfield presteviet for erkebispedømmet Philadelphia av erkebiskopen av Philadelphia, kardinal John Joseph Krol. Han mottok en mastergrad fra Catholic University of America i Washington, D.C. og ble senere lærer og kapellan ved *Lansdale Catholic High School* i Lansdale i Pennsylvania.

Bransfield ble utnevnt til assisterende direktør og til liturgiansvarlig (1980), finansdirektør (1982) og direktør (1986) for National Shrine of the Immaculate Conception i Washington, D.C. Da kirken ble gjort til *basilica minor* i 1990, nle han dens første rektor, og forble i den stillingen til 2004.

### Biskop av Wheeling-Charleston

Den 9. desember 2004 utnevnte pave Johannes Paul II ham til biskop av Wheeling-Charleston. Erkebiskopen av Baltimore, kardinal William Henry Keeler, bispeviet ham den 22. februar 2005; medkonsekratorer var erkebiskop av Washingon kardinal Theodore Edgar McCarrick, og biskop emeritus av Wheeling-Charleston Bernard W. Schmitt.

Den 13. september 2018 innvilget pave Frans hans aldersmotiverte avskjedssøknad. Samtidig utnevnte han William Edward Lori, erkebiskop av Baltimore, til apostolisk administrator.

### Granskning av påstander

Lori fikk også i oppdrag å undersøke påstander om seksuell trakassering av voksne fra Bransfields side, og økonomiske uregelmessigheter i bispedømmet.

Granskningen ble utløst av et brev fra august 2018 til erkebiskop Lori fra msgr Kevin Quirk, en kanonist som ved bispedømmets ledelse. I brevet hevdfet Quirk at Bransfield hadde ligget under for misbruk av medikanemter og alkohol, og var skyldig i seksuelle overtredelser og minsbriuk av bispedømmets midler.

Bispedømmet har vært i overskriftene en tid fordi under biskop Bransfield angivelig skulle ha utviklet seg et klima som bragte med seg geistlige seksuelle overgrep. Riksadvokaten i Vest-Virginia siktet bispedømmet Wheeling-Charleston for å ha engasjert pedofile personer. Bransfield ble selv beskyldt for seksuell trakassering og overgrep mot unge og voksne. Han avviste selv anklagene i pressen.

Michael Joseph Bransfield ble suspendert like etter at han trakk seg; det innebærer at han ikke fikk utøve prestelige eller bispelige funksjoner. Forundersøkelser ved Edward Lori ved hjelp av en ikke-geistlig komité på fem ble fullført våren 2019 og sendt til Vatikanet, som er ansvarlig for å bestemme videre kirkerettslig handling. Deres rapport oppfattet anklagene om seksuell trakassering som troverdige og beskrev Bransfields bruk av bispedømmets midler til å finansiere en overdådig livsstil.

Spesielt eksplosiv var avsløringen fra etterforskerne om at Bransfield, i løpet av mange år hadde sendt betydelige pengegaver på til sammen $350 000 til andre amerikanske geistlige, inkludert høye prelater, erkebiskoper og kardinaler fra alle kirkepolitiske ståsteder. Blant mottakerne var selveste erkebiskop Lori, den tidligere nuntius til USA, Carlo Maria Viganò, og viktige kirkefigurer som Donald Wuerl, Timothy Dolan, Kevin Farrell og Raymond Burke. De fleste av de berørte sa at de tok imotpengene i den tro at det var en privat donasjon ut fra generøsitet eller takknemlighet for mindre tjenester som ubetalte tjenestesubstitusjoner eller forelesninger. Mottakerne, som delvis betalte tilbake pengene, sa at de ikke hadde visst at Bransfield fikk tilbakebetalt pengegavene over bispedømmets budsjett. Ifølge medieoppslag var det blant mottakerne prester som var blitt seksuelt trakassert av Bransfield. Mye av pengene kom fra bispedømmeeide oljebrønner i Texas.

Pave Frans instruerte også at Bransfields erstatter som biskop skulle bestemme hvordan Bransfield skulle «gjøre personlig bot» for sine handlinger.. Baltimores hjelpebiskop Mark E. Brennan var blitt utnevnt til neste biskop av Wheeling-Charleston i slutten av juli 2019, og innført i embedet i august 2019.

Episkopalgenealogi
------------------

Hans episkopalgenealogi er:

* Kardinal Scipione Rebiba (1504-1577)
* Kardinal Giulio Antonio Santori (1532-1602) \* bispeviet 1566
* Kardinal Girolamo Bernerio (1540-1611) \*1586
* Erkebiskop Galeazzo Sanvitale (1566-1622) \*1604
* Kardinal Ludovico Ludovisi (1595-1632) \*1621
* Kardinal Luigi Caetani (1595-1642) \*1622
* Kardinal Ulderico Carpegna (1595-1679) \*1630
* Kardinal Paluzzo Paluzzi Altieri degli Albertoni (1623-1698) \*1666
* Pave Benedikt XIII (1649-1730) \*1675
* Pave Benedikt XIV (1675-1758) \*1724
* Pave Klemens XIII (1693-1769) \*1743
* Kardinal Marcantonio Colonna (1724-1793) \*1762
* Kardinal Hyacinthe-Sigismond Gerdil (1718-1802) \*1777
* Kardinal Giulio Maria della Somaglia (1744-1830) \*1788
* Kardinal Carlo Odescalchi (1785-1841) \*1823
* Kardinal Costantino Patrizi Naro (1798-1876) \*1828
* Kardinal Lucido Maria Parocchi (1833-1903) \*1871
* Pave Pius X (1835-1914) \*1884
* Kardinal Gaetano de Lai (1853–1928) \*1911
* Kardinal Raffaele Carlo Rossi (1876–1948) \*1920
* Kardinal Amleto Giovanni Cicognani (1883–1973) \*1933
* Kardinal John Joseph Krol (1910-1996) \*1953
* Biskop Joseph Thomas Daley (1915-1983) \*1964
* Kardinal William Henry Keeler (1931-2017) \*1979
* Biskop *Michael Joseph Bransfield* (1943-) \*2005

Referanser
----------

1. ↑  «National Shrine Rector Named West Virginia Bishop». Catholic News Agency. 9. desember 2004.
2. ↑  Update: Bishop Bransfield retires; pope orders investigation of allegations, Catholic News Service (13. september 2018).
3. ↑  Lamb, Christopher (13. september 2018). «Pope orders investigation into US bishop». *The Tablet*.
4. ↑  «Bishop Bransfield Resigns, Being Investigated». *Wheeling News Register*. 13. september 2018.
5. ↑  «Rinuncia del Vescovo di Wheeling-Charleston (U.S.A.) e nomina dell’Amministratore Apostolico sede vacante della medesima diocesi». *Tägliches Bulletin* **(italiensk)**. [resseamt des Heiligen Stuhls. 13. september 2018. Besøkt 13. september 2018.
6. ↑  *Pope Francis Appoints Archbishop William Lori Apostolic Administrator of the Diocese of Wheeling-Charleston.*, Meddelelse fra erkebispedømmet Baltimore 13. september 2018, lest 14. september 2018 (Sitat: «to conduct an investigation into allegations of sexual harassment of adults against Bishop Bransfield»).
7. 1 2  *Weitere Klage gegen US-Bischof Bransfield eingereicht.* I: *Kathpress*, 9. april 2019.
8. ↑  Robert O'Harrow Jr. & Shawn Boburg, Warnings about West Virginia bishop went unheeded as he doled out cash gifts to Catholic leaders, *Washington Post* (3. juli 2019).
9. ↑  *Belästigte der Bischof seinen eigenen Sekretär?* I: *Katholisch.de*, 9. april 2019.
10. ↑  Linda Comins, 'Credible' Accounts Accuse Sexual Harassment From Former Bishop Michael J. Bransfield, *The Intelligencer* (6. juni 2019).
11. ↑  Michelle Boorstein, Shawn Boburg & Robert O'Harrow Jr, W.Va. bishop gave powerful cardinals and other priests $350,000 in cash gifts before his ouster, church records show, *Washington Post*, 5. juni 2019
12. ↑  *Geldgeschenke: Schwere Vorwürfe gegen US-Bischof.* I: *orf.at*, 7. juni 2019, lest 20. juli 2019.
13. ↑  Chico Harlan, Alice Crites, Andrew Ba Tran: *Vatican cardinal, other priests to return cash gifts from ousted West Virginia bishop Michael Bransfield.* I: *The Washington Post*, 8. juni 2019.
14. ↑  *US-Kardinal Burke rechtfertigt Geldgeschenke durch Bischof.* I: *Katholisch.de*, 3. juli 2019, lest 5. juli 2019.
15. ↑  *Bericht: Veruntreuung durch US-Bischof im Vatikan lange bekannt.* I: *Katholisch.de*, 5. juli 2019.
16. ↑  Michelle Boorstein, West Virginia bishop calls for predecessor, accused of sex and financial misconduct, to pay $792,000 in restitution and to apologize, *Washington Post* (26. november 2019).
17. ↑  Jonathan M. Pitts, Baltimore auxiliary bishop to bring pastoral ways to a West Virginia diocese troubled by scandal, *Baltimore Sun* (23. juli 2019).
18. ↑  Linda Comins, Brennan installed as new Bishop of Wheeling-Charleston, *The Inter-Mountain* (23. august 2019).
19. ↑  www.catholic-hierarchy.org branm, lest 3. august 2022

|  |  |
| --- | --- |
| Oppslagsverk/autoritetsdata | Catholic-Hierarchy **·** VIAF **·** LCCN **·** ISNI
 |